Hobro kom foran en halv time inde i første halvleg med en scoring at Christoffer Hansen, og 0 - 1 føringen holdt helt frem til det 62. minut, hvor Peter Tranberg endelig fik udlignet for hjemmeholdet. - I anden halvleg skulle vi frem og satse lidt mere. Det giver selvfølgelig nogle chancer til dem, men omvendt så får vi i perioder lagt et pres på dem. Men hvis vi ser på chancefordelingen, så har Hobro nok de største chancer i dag, erkendte Blokhus FC's træner Søren Kusk efter kampen til TV2/nord. Efter dagens uafgjorte opgør ligger Blokhus nu næstsidst i tabellen, ét point foran bundproppen Næstved. Hobro ligger på en 5. plads. Også FC Hjørring var i kamp søndag: her blev det til uafgjort 0 - 0 hjemme mod FC Roskilde.

Opsummering:
Oprykkerne fra Blokhus fik endelig point på kontoen efter en sløj sæsonstart i 1. division. Men i søndagens lokalopgør mod Hobro så det faktisk længe ud til, at den dårlige stime ville fortsætte.